text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: Tíbetur var gólvið á lagri -8 Partur
text: #000001
text: Uppá trý samdøgur skuldu vit vera liðug við spísistovuna. Valið stóð aftur til okkum hesuferð, um hvussu stóran part av tí stóra rúminum, vit ynsktu at gera til spísistovu. Vit valdu, at spísistovan skuldi vera frammanfyri køksoynna, og tí varð spísistovan ein fjórðapart av øllum rúminum. Hetta merkir eisini, at restin av rúminum verður gjørt til stovu.
text: #000003
text: Partur 1: At vera nýbyggjariPartur 2: Høvdu vit vitað tað bleiv so stræviPartur 3: Gólv við íblástri úr føroysku grótbrotunumPartur 4: Onga hóming hvussu leingi nakað tók at gera5 Partur: Stríddust í hálvan annan tíma at fáa barrina uppá pláss6 Partur: Leypur úr Føroyum við í innrættingini7 Partur: Vanliga høvdu vit ongantíð valt ein svartan køk
text: #000004
text: Vit vóru so heppin, at ta grøna gólvið var aftur á lagur, tá vit skuldu gera køkin og av tí, at vit ikki sleppa at bíleggja nakað frammundan, kundu vit ikki vera vís í, at gólvið enn var á lagur, tá vit skuldu byggja spísistovuna. Tíbetur var enn eitt sindur av gólvið á lagur, og vit fingu aaaaakkurát nokk av gólvinum til spísistovuna. Vanliga verður roknað millum 8-10 prosent í spill, men hesuferð høvdu vit á leið 2 prosent til spill, so tað var seeera týdningarmikið, at vit ikki skóru skeivt. Hóast eg kom til at skera skeivt, so eydnaðist tað okkum at leggja alt gólvið.
text: #000005
text: Vit ætlaðu frá byrjan at byggja spísiborðið sjálvi. Vit høvdu tosað við hini trý pørini úr reyðum, grønum og gulum húsi um, hvat tey ætlaðu. Tað kom sum ein hvøkkur, at vit øll høvdu ætlanir um at byggja eitt sildabeins borð. Av tí, at hini ætlaðu sær tað, broyttu vit ætlan og sum tit allarhelst hava sæð, so broyttu øll hini eisini ætlan. Martin fór í holt við at sniðgeva og tekna eitt plankaborð. Av tí, at tíðin var so knøpp, avtalaðu vit, at eg stóð fyri at mála og leggja gólv, meðan Martin bygdi borðið. Borðið varð næstan liðugt, tá fyrsti dagurin varð liðugur.
text: #000006
text: Tað var sera høgt til loftið í húsinum, einir fýra metrar. Tí ynsktu vit, at hava eina reol, ið skuldu fylla ein stóran part av vegginum. Vit ynsktu at byggja eina høga reol, so vit kundu gangnýta rúmið í hæddini eisini. Eg mátaði upp og teknaði eina tekning, ið eg helt hevði verið vøkur til endamálið. Eg hevði onga hóming av hvussu Martin skuldi byggja reolina, men tað hevði hann, hóast vit ikki høvdu roynt tað fyrr. Hetta skuldu vit eisini náa at byggja upp á hesi trý døgnini.
text: #000007
text: Reolin varð málað sama lit sum veggurin, men fyri at gera hana meira spennandi, valdu vit at klæða hana við eik træi. Fyri at vísa aftur á vindeygakarmin í køkinum, innrammaðu vit eina av hillunum inni í reolini.
text: #000008
text: Heima hjá Martini og mær hava vit sera nógva list. Vit elska list og tað, ið listin kann gera í einum rúmi. Tað var tó sera torført at finna list upp á tríggjar dagar. Tað skuldi vera list, ið okkum dámdi, ið ikki varð ov langt burturi og sum ikki kostaði ov nógv. Vit funnu ein málning á Den Blå Avis, ið eitt gamalt par hevði til sølu. Tey skuldu flyta úr húsinum, og seldu tí alt innbúgv. Vit vilja ikki siga, at tað er tað mest hugvekjandi málaríið, ið vit hava sæð, men tað riggaði í litunum og støddini. Ein stór ramma var um málningin, men hana tóku vit av, fyri at gera tað meira einfalt.
text: #000009
text: Endurnýtsla er ein sera stórur partur av ‘Nybyggerne’. Spísiborðið og hillina bygdu vit sjálvi men restin av innbúgvinum í spísistovuni er endurnýtsla. Stólar, lampur, list, nips og annað er alt funnið á loppumarknaðum, í endurnýtslu handlum ella heimasíðum. Hetta eydnaðist sera væl hjá okkum í spísistovuni.
text: #000010
text: Aðru vikuna á rað vunnu vit tær eyka 20.000 krónurnar til byggikontuna, fyri at hava gjørt vakrasta rúmið. Vit fingu aftur hesuferð sera nógv rós fyri tað, ið vit hava bygt, og at vit høvdu gangnýtt rúmið so væl. Áðrenn køkin høvdu vit einki rúm vunnið, og vit vóru tí væl aftanfyri hini pørini fíggjarliga. Vit gjørdu eitt ordiligt hál, við at vinna tvey rúm á rað. Nú hava vit ov mikið av peningi til tey síðstu tvey rúmini, ið eru forgarður og stova.
text: #000011